ເຮືອບິນ B-52 ຂອງ ສຫລ ເຝິກຊ້ອມ ຖິ້ມລະເບີດ ທີ່ເກົາຫລີໃຕ້
ສະຫະລັດ ​ສົ່ງ ເຮືອບິນ B-52 ທີ່​ສາມາດ​ບັນທຸກ​ ລະເບີດ​ນິວເຄລຍ​ ໄປເຝິກ​ຊ້ອມ ​​ຖີ້ມລະ​ເບີດ ເປັນເທື່ອ​ທີ​ສອງ ​ທີ່ເກົາຫລີໃຕ້ ໃນ​ເດືອນນີ້.
ສະຫະລັດ ໄດ້ເລີ້ມການປະຕິບັດງານຊ້ອມລົບຄັ້ງທີສອງໃນເດືອນ ນີ້ ດ້ວຍການສົ່ງເຮືອບິນຖີ້ມລະເບີດ B-52 ທີ່ສາມາດບັນທຸກລະ ເບີດນິວ ເຄລຍໄດ້ນັ້ນ ບິນຢູ່ເໜືອແຫລມເກົາຫລີ ເພື່ອສະແດງກໍາ ລັງທາງທະ ຫານ ຫຼັງຈາກເກົາຫຼີເໜືອໄດ້ທຳການຂົ່ມຂູ່ຈະເຮັດສົງ ຄາມນິວເຄລຍ ກໍາລັງທະຫານສະຫະລັດ ໃນເກົາຫລີ ກ່າວວ່າ ເຮືອບິນຖີ້ມລະເບີດ B-52 ໄດ້ຝຶກຊ້ອມການຖີ້ມລະເບີດໃສ່ເປົ້າໝາຍຕ່າງໆໃນເກົາຫລີ ໃຕ້ ໃນວັນອັງຄານວານນີ້ ນອກນັ້ນ ທາງກອງທັບສະຫະລັດ ຍັງ ໄດ້ນຳເຜີຍແຜ່ຮູບພາບ ຂອງເຮືອບິນຈໍານວນນຶ່ງ ພ້ອມດ້ວຍຄໍາ ເຕືອນວ່າ ກໍາລັງທະຫານສະຫະລັດ ແລະເກົາຫລີໃຕ້ “ພ້ອມແລ້ວ ທີ່ຈະທຳການ ສູ້ລົບ ແລະໄດ້ຮັບການຝຶກຊ້ອມມາເປັນຢ່າງດີທີ່ຈະ ນຳໃຊ້ກຳລັງທາງອາກາດ ເພື່ອສະກັດກັ້ນການລຸກລານ” ແລະປ້ອງ ກັນກຸງໂຊລຕໍ່ການ ໂຈມຕີໃດໆກໍຕາມ ບັນດາເຈົ້າໜ້າທີ່ສະຫະລັດ ກ່າວເຖິງການປະຕິບັດງານແລະການຊ້ອມລົບຂັ້ນຕົ້ນທີ່ມີຂຶ້ນໃນວັນທີ 8 ເດືອນມີນານັ້ນວ່າ ເປັນການ “ຊ້ອມລົບປະຈໍາ” ອັນເປັນພາກສ່ວນນຶ່ງໃນການຮ່ວມມືຝຶກຊ້ອມ ທາງທະຫານກັບເກົາຫລີໃຕ້ ແຕ່ເຂົາເຈົ້າຍັງໄດ້ເວົ້າອອກມາຢ່າງເປັນການເປີດເຜີຍ ວ່າການເຂົ້າຮ່ວມຂອງເຮືອບິນ B-52 ແມ່ນເພື່ອສົ່ງຄຳເຕືອນຢ່າງແຮງ ໄປຍັງພຽງຢາງ ທີ່ໄດ້ຂູ່ວ່າ ຈະທໍາການໂຈມຕີແບບບໍ່ມີການເຕືອນດ້ວຍອາວຸດນິວເຄລຍຕໍ່ສະຫະລັດ ຫຼັງຈາກໄດ້ມີການລົງໂທດຂອງສະຫະປະ ຊາຊາດ ຕໍ່ເກົາຫລີເໜືອທີ່ໄດ້ທົດລອງນີວເຄລຍຄັ້ງຫລ້າສຸດ